नाके पर तैनात हेड कांस्टेबल इंद्रजीत सिंह और होम गार्ड जवान कुलदीप सिंह को रौंदने वाली इनोवा पीबी 46 एस-7770 को कब्जे में लेकर जब जांच शुरू की गई तो पता चला कि गाडी का मालिक कारज सिंह दासूवाल है। कारज सिंह खेमकरन के कांग्रेसी विधायक सुखपाल सिंह भुल्लर के करीबी सरपंच सारज सिंह का छोटा भाई है। पुलिस का दावा है कि मौके पर इनोवा चलाने वाले की पहचान फिरोजपुर जिले के गांव मालदी न्यादिया निवासी करनबीर सिंह पुत्र सुखविंदर सिंह के तौर पर हुई है।